open-index/open-wikipedia-markdown huggingface dataset:
Želva (album)

***Želva*** je prvý radový album kapely Olympic. Album vyšiel v roku 1968 na LP v duálnej mono a stereo verzii a konkrétna stereo verzia je považovaná za raritnú. Neskôr bolo vydané aj na CD a MC (1991) a s niekoľkými bonusmi tiež v reedícii v Zlatej edícii Supraphonu v roku 2004. V roku 2013 vyšiel album opäť na LP s replikou pôvodného obalu a stredových labelov, doplnený o brožúru so všetkými variantami obalov tohto albumu na LP, MC a CD.

## Zoznam skladieb
Želva bola remastrovaná v roku 2004 a doplnená o sedem bonusov.

### Strana A
# Želva (Petr Janda/Pavel Chrastina) - 3:38
# Vzpomínka plíživá (Ladislav Klein-Zdeněk Rytíř) - 2:47
# Línej skaut (Petr Janda/Pavel Chrastina) - 2:12
# Dám zejtra zas flám (Petr Janda/Pavel Chrastina) - 2:26
# Modravé mámení (Petr Janda/Pavel Chrastina) - 2:18
# Nikdo neotvírá (Petr Janda/Pavel Chrastina) - 2:07

### Strana B
# Nebezpečná postava (Petr Janda/František Ringo Čech) - 1:42
# Snad jsem to zavinil já (Petr Janda/Pavel Chrastina) - 3:04
# Dědečkův duch (Petr Janda/Pavel Chrastina) - 2:18
# Jen Bůh ví (Petr Janda/Pavel Chrastina) - 3:35
# Telefon (Petr Janda/Pavel Chrastina) - 1:47
# Psychiatrický prášek (Petr Janda/Pavel Chrastina) - 6:21

### Bonusy
Ako bonusy boli použité nahrávky zo singlov:
# Mary /I must play/
# Smutné ráno
# Bloud král
# Zahoď lásku
# Nejím a nespím
# Dej mi klín na oči unavený
# Dej mi víc své lásky

## Zloženie
### Olympic
* Petr Janda - sólová gitara, spev
* Pavel Chrastina - basgitara, spev
* Miroslav Berka - piano, fúkacia harmonika
* Ladislav Klein - sprievodné gitara, spev (10)
* Jan Antonín Pacák - bicie, spev (3)
### Hostia
* Eva Pilarová - spev (12)
* Zdeněk Nosberger - akordeón (3)

## Zdroj

Kategória:Albumy skupiny Olympic
Kategória:Hudobné albumy z 1968
Želnavská hornatina

**Želnavská hornatina** je geomorfologický podcelok v severovýchodnej časti Šumavy. Rozprestiera sa na ploche 179 km² a má priemernú nadmorskú výšku  Na západe a na juhu susedí s Vltavickou brázdou, na severe s Prachatickou hornatinou a na východe s Českokrumlovskou vrchovinou. Hornatina je plochá. Ide o homogénnu vrasno-zlomový horský masív, so zvyškami zarovnaného povrchu vo vrcholových partiách a s príkrymi okrajovými svahmi (na východe zlomový svah). Vyskytujú sa tu početné skalné útvary periglaciálneho zvetrávania a odnosu žúl.

## Geologická stavba
Želnavská hornatina je v severnej časti tvorená granulitmi moldanubika. V južnej časti sa nachádzajú porfyrovité žuly moldanubického plutónu.

## Najvyššie vrcholy
Celkom je v tomto geomorfologickom podcelku 28 tisícoviek.

V rôznych mapách bývajú k vrcholom uvedené iba geodetické body, tie však nemusia byť na skutočne najvyššom mieste vrcholu. Napr. tak môže byť Lysá považovaná mylne za vyšší ako Knížecí stolec.

## Geomorfologické okrsky
Hornatina sa člení na dva geomorfologické okrsky:
* Knížecí hornatina
* Křišťanovská vrchovina

## Vodstvo
V Želnavskej hornatine pramení Blanice a Olšina. Celé územie tak patrí do povodia Vltavy.

## Pozri aj
* Vojenský újezd Boletice
* CHKO Šumava
* Geomorfologické členenie Šumavy

## Referencie

*

Kategória:Pohoria v Česku
Kategória:Okres Prachatice
Kategória:Okres Český Krumlov
Steve Gibb

**Stephen Thadius Crompton Gibb** (* 1. december 1973, Londýn, Anglicko) je britský hudobník, syn Barryho Gibba z Bee Gees. Hudobnú kariéru začínal v projektoch No Name Yet, ZEX, Skillet Head a The Underbellys. Neskôr pôsobil v skupinách 58, Black Label Society, Crowbar, Down a Kingdom of Sorrow.

## Diskografia
* 1998 – Bee Gees: *One Night Only*
* 2000 – 58: *Diet for a New America*
* 2001 – Black Label Society: *Alcohol Fueled Brewtality*
* 2005 – Crowbar: *Lifesblood for the Downtrodden*
* 2008 – Kingdom of Sorrow: *Kingdom of Sorrow*

## Zdroj

Kategória:Anglickí rockoví speváci
Kategória:Anglickí rockoví gitaristi
Kategória:Osobnosti z Londýna
Mothóné

**Mothóné** alebo **Mothóna** (*Mothóné*) môže byť:
*v gréckej mytológii dcéra Oinea, pozri Mothóné (mytológia)
*staroveké messénske mesto, pozri Mothóné (mesto)
Sybotas

**Sybotas** (*Sybotas*) je v gréckej mytológii syn a nástupca messénskeho kráľa Dótada.

Podľa antického autora Pausania, Sybotas prevzal kráľovské žezlo v Messénii po otcovi Dótadovi. Sybotas počas svojej vlády zaviedol, aby sa každoročná výročná obeť messénskeho kráľa konala pri rieke Pamisos. Obeť sa konala na počesť hrdinu Euryta, syna Melanea z Oichalie a dovtedy sa vykonávala v meste Andania. Nástupcom Sybota sa stal jeho syn Fintas.

## Referencie

Kategória:Postavy gréckej mytológie
Kategória:Vládcovia Messénie
Željko Šturanović

**Željko Šturanović** (, * 31. január 1960, Nikšić – † 30. jún 2014) bol čiernohorský politik. Bol premiérom Čiernej Hory v rokoch 2006-2008 a bol tak druhým premiérom samostatnej Čiernej hory. Rezignoval zo zdravotných dôvodov.

V predchádzajúcej vláde Mila Đukanovića, v rokoch 2001-2006, zastával funkciu ministra spravodlivosti. Bol predstaviteľom sociálnodemokraticky orientovanej Demokratickej socialistickej strany Čiernej hory (*Demokratska partija socijalista Crne Gore*), roku 2007 bol zvolený za jej podpredsedu. Vyštudoval právo na univerzite v Podgorici.

## Externé odkazy
* Profil na stránkach Demokratickej socialistickej strany

## Zdroj

Kategória:Čiernohorskí politici
Kategória:Predsedovia vlády Čiernej Hory
Sascha Gerstner

**Sascha Gerstner** (* 2. apríl 1977) je nemecký hudobník a skladateľ. Ovláda hru na gitaru, klávesy a spev. V rokoch 1998 až 2001 hral so skupinou Freedom Call, s ktorou nahral dva albumy. Od roku 2002 je gitarista power metalovej skupiny Helloween, do ktorej ho kontaktoval producent Charlie Bauerfeind.

Kategória:Nemeckí gitaristi
Kategória:Členovia skupiny Helloween
Knock Nevis

**Knock Nevis**, predtým ako **Happy Giant**, **Jahre Viking**, **Seawise Giant**, **Oppama** a nakoniec ako **Mont**, bol japonský supertanker a zároveň najdlhšia loď na svete, ktorú postavili lodenice Sumitomo Heavy Industries v Tokiu v roku 1976. Mal najväčšiu DWT akú kedy loď mala. Jeho objem pri plnom naložení bol 657 019 ton, čo je najviac zo všetkých druhov lodí. Jeho ponor bol 24,6 metra a tak nebol schopný preplávať Lamanšský prieliv, Suezský prieplav alebo Panamský prieplav. Celkovo bol považovaný za najväčšiu loď aká bola kedy postavená, a zároveň ako najväčší samohybný objekt postavený človekom. Počas Iránsko-irackej vojny bol zbombardovaný, avšak neskôr bol zachránený, opravený a opäť uvedený do prevádzky. Neskôr bol používaný ako FPSO a kotvila na pobreží Kataru v Perzskom zálive (Al Shaheen Oil Field).

Tanker bol predaný indickej demolačnej spoločnosti, ktorá ho premenovala na *Mont* pre jeho poslednú plavbu v decembri 2009. Po jeho vyčistení bol presunutý na breh v meste Alang v štáte Gudžarát v Indii, kde bol rozobratý.

## Veľkostný rekord
Knock Nevis bol najdlhšou loďou aká kedy bola postavená, pričom bola dlhšia ako výška mnohých vysokých mrakodrapov na svete. Hoci bol o trochu menší ako budova Tchaj-pei 101 s výškou 509,2 metra, avšak je dlhší ako výška budovy Petronas Towers, ktoré majú výšku 452 metrov.

Knock Nevis sa zúčastnil relácie *[[Jeremy Clarkson's Extreme Machines]]* televízie BBC pod názvom *Jahre Viking*. Podľa jeho kapitána S. K. Mohana, dosahoval v dobrom počasí maximálnu rýchlosť 16,5 uzla (30,6 km/h), z tejto rýchlosti zastaví po 8,9 kilometra a jeho polomer otočenia v dobrom počasí predstavoval približne 3,2 kilometra.

## Referencie

## Iné projekty

## Externé odkazy
*
*Mont at shipbreakers
*

## Zdroj

Kategória:Tankery
Kategória:Japonské lode
Kategória:Nórske lode
Željko Komšić

**Željko Komšić** (* 20. január 1964) je politikom v Bosne a Hercegovine. 1. októbra 2006 bol zvolený ako zástupca Chorvátov na štvorročné obdobie do Predsedníctva Bosny a Hercegoviny. 3. októbra 2010 bol zvolený do tejto funkcie znovu.

Študoval na univerzite v Sarajeve a neskôr na Diplomatickej škole Edmunda A. Walsha pri Georgetown University vo Washingtone. V priebehu bosnianskej vojny slúžil Komšić v Armáde Republiky Bosna a Hercegovina a dostal Zlatú ľaliu - najvyššie vojenské vyznamenanie udeľované bosniansku vládou. Po vojne vstúpil do politiky ako primátor Sarajeva, potom pracoval ako veľvyslanec Bosny a Hercegoviny vo Juhoslovanskej zväzovej republike a dvakrát ako starosta mestskej časti Novo Sarajevo.

Profesiou je právnik, je predsedom strany Demokratska fronta.

## Iné projekty

## Externé odkazy
* Oficiálny web Željko Komšiće 
* Oficiálne blog Željko Komšiće
* Profil Željko Komšiće na Southeast European Times.com
* Profily bosnianskeho Predsedníctva 

## Zdroj

Kategória:Bosnianski ateisti
Kategória:Absolventi Georgetown University
Kategória:Bosnianske osobnosti chorvátskeho pôvodu
Kategória:Osobnosti zo Sarajeva
Kategória:Bosnianski politici
Omni Trio

**Rob Haigh** (* Sheffield, Anglicko), viac známy ako **Omni Trio**, je anglický drum and bassový hudobník. Taktiež sa venuje experimentálnej hudbe, ambientu, alebo house music. 

Najviac sa preslávil svojim účinkovaním na anglickej značke Moving Shadow. Jeho kompozície "Renegade Snares" alebo "Feel Good" sú považované za zásadné práce v oblasti Jungle music. Neskôr sa začal venovať atmosférickému subžánru drum and bassu. 

## Diskografia

## Zdroj

Kategória:Žijúci ľudia
Kategória:Drum and bassoví hudobníci
Kategória:Anglickí dídžeji
Kategória:Anglickí hudobní producenti
Bóros

**Bóros** (*Bóros*) môže byť v gréckej mytológii:
* syn Periéra z Téb,  pozri Bóros (syn Periéra)
* syn messénskeho kráľa Penthila, pozri Bóros (syn Penthila)
Željko Kalac

**Željko Kalac** (* 16. december 1972, Sydney, Austrália) je bývalý austrálsky futbalový brankár. Chytal okrem iného za taliansky klub AC Miláno.

## Prestupy
* Z FC Sydney do Leicester City za 1.000.000.-€
* Z Perugia Calcio do AC Miláno zadarmo
* Z AC Miláno do FC Kavala zadarmo

## Štatistika

## Úspechy
### Klubové
** 1 × víťaz holandského pohára (2000)
** 1 × víťaz Ligy majstrov (2006/07)
** 1 × víťaz európskeho Superpohára (2007)
** 1 × víťaz majstrovstvá sveta klubov (2007)
** 1 × víťaz Pohár Intertoto (2003)

### Reprezentácia
** 1 × na MS (2006)
** 3 × na MO (1996 - zlato, 2000 - zlato, 2004 - zlato)
** 1 × na MS 20 rokov (1991)
** 2 × na Konfederačnom pohári (1997 - striebro, 2005)

## Zdroj

Kategória:Austrálski futbalisti
Kategória:Hráči AC Miláno
Kategória:Hráči Leicester City FC
Kategória:Hráči Perugia Calcio
Kategória:Futbaloví brankári
Kategória:Austrálske osobnosti chorvátskeho pôvodu
Kategória:Osobnosti zo Sydney
ŠEVT

náhľad|Sídlo na Plynárenskej 6 v Bratislave

**ŠEVT, a.s.** (**Š**tatistické a **E**videnčné **V**ydavateľstvo **T**lačív, predtým **Š**tátne a **E**videnčné **V**ydavateľstvo **T**lačív) je slovenská firma, ktorá sa zaoberá predajom prevažne kancelárskych potrieb a tlačív. Hlavné sídlo spoločnosti sa nachádza v Bratislave, má však predajnú sieť 40 pobočiek. Spoločnosť je držiteľom certifikátov ISO 9001:2008 manažérstva kvality a ISO 14001:2004 za systém environmentálneho manažérstva. 

Okrem predaja kancelárskych potrieb tlačív sa spoločnosť venuje predaju kancelárskych zariadení, príslušenstva ku tlačiarňam, nízkonákladovej tlači, viazaniu dokumentov, výrobe pečiatok a radu ďalších príbuzných činností.

## Dejiny
Spoločnosť vznikla v roku 1954 ako Štátne a evidenčné vydavateľstvo tlačív š. p., ktorého úlohou bolo zjednotenie sústavy úradných a hospodárskych tlačív. V roku 1992 bol podnik transformovaný na akciovú spoločnosť a v roku 1995 napokon sprivatizovaný. Došlo k zmene organizačnej štruktúry firmy. Podľa niektorých informácii bola privatizácia netransparentná a firmu získali osoby blízke Irene Jenčovej, ktorá mala kontakty na prezidenta Fondu národného majetku Štefana Gavorníka. Nový majiteľ údajne spoločnosť získal za 9,36 % jej účtovnej hodnoty.

V roku 1999 spoločnosť obdržala Cenu Slovenskej republiky za kvalitu. Od roku 2005 začala spoločnosť rozvoj obchodnej siete špecializovaných papiernictiev v novom obchodnom formáte Office1Ševt. Spoločnosť v spolupráci s Ministerstvom školstva a v roku 2011 spustila projekty eTlačivá a eŠkola zamerané na elektronizáciu tlačív, inteligentné vypĺňanie a elektronickej školskej agendy. V nasledujúcom období rozšírila svoje aktivity v sektore nízkonákladovej tlače. V roku 2013 boli spustené elektronické obchody pre firmy a širšiu verejnosť ponúkajúce sortiment firmy.

## Referencie

## Externé odkazy
* Stránka spoločnosti Ševt

Kategória:Podniky na Slovensku
Kategória:Podniky založené v 1954
Suchá hmotnosť vozidla

**Suchá hmotnosť vozidla** () je hmotnosť vozidla, bez prevádzkových náplní (napr. motorový olej, chladiace médium, palivo) a bez pasažierov (vrátane vodiča) a nákladu (batožiny). Zvyčajne so štandardnou výbavou vozidla. Pri motocykloch niektorých výrobcovia udávajú suchú hmotnosť aj akumulátora. 

Tento údaj je odlišný od: 
* *Pohotovostná hmotnosť vozidla*, k nej patria aj prevádzkové náplne vrátane paliva (zvyčajne palivo zapĺňa 90% alebo 100% objemu nádrže) 
* *Prevádzková hmotnosť vozidla* označovaná aj pohotovostná hmotnosť podľa európskej komisie EC. Podľa smernice EC 92/21/EC, verzia 95/48/ES sa do výpočtu pohotovostnej hmotnosti započítava okrem náplní a 90% paliva aj hmotnosť vodiča a nákladu (batožiny). Hmotnosť vodiča je určená na 68 kg a hmotnosť nákladu na 7 kg, takže spolu 75 kg. 
* *Úžitková hmotnosť vozidla* taktiež užitočná hmotnosť vozidla je súhrnná hmotnosť osôb a nákladu, ktorú je možné do vozidla naložiť.
* *Celková hmotnosť vozidla* súčet pohotovostnej a úžitkovej hmotnosti vozidla. V praxi sa označuje aj ako maximálne povolená hmotnosť.

Kategória:Konštrukcia automobilov
Sila (seriál)

***Sila*** () je turecký seriál od Güla Oğuza a spoločnosti Ay Yapım, ktorý bol natáčaný v rokoch 2006 – 2008.  Hlavné postavy stvárnili herci Cansu Dere a Mehmet Akif Alakurt. Na Slovensku seriál vysielala TV Doma od 5. augusta 2013 do 27. marca 2014. Seriál Sila sa na TV Doma reprízoval od 4. januára 2016 do 27. júla 2016.

## Obsadenie

## Externé odkazy
* 
* 
* Oficiálna slovenská webstránka
* Oficiálna slovenská Facebooková stránka

Kategória:Turecké televízne seriály
Kategória:Turecké telenovely
Kategória:Televízne seriály z roku 2006
Pozemný hokej na Panamerických hrách

[náhľad|Zápas ženského turnaj na  [Panamerické hry 2023|Panamerických hier 2023 medzi  a ]] 
**Pozemný hokej na Panamerických hrách** je hokejový turnaj, ktorý sa koná v rámci multišportového podujatia Panamerických hier a ktorý organizuje Panamerická federácia pozemného hokeja (ASHF) v spolupráci s Panamerickou športovou organizáciou (PASO). Do programu hier bol turnaj oficiálne zaradený na 5. Panamerických hrách v roku 1967 v kanadskom Winnipegu, vtedy len v mužskej kategórii. Turnaj v pozemnom hokeji sa odvtedy koná na hrách pravidelne. Ženy mali premiéru až na 10. Panamerických hrách v roku 1987 v Indianapolis. V oboch kategóriách dominujú na turnaji družstvá Argentíny.

Tento turnaj slúži zároveň ako kvalifikácia panamerických družstiev na hokejový turnaj Letných olympijských hier.

## Turnaj mužov
### Zoznam

### Medailová bilancia družstiev

### Účasti družstiev na Panamerických hrách
(do 2023)

## Turnaj žien
### Zoznam

### Medailová bilancia družstiev

### Účasti družstiev na Panamerických hrách
(do 2023)

## Iné projekty

## Externé odkazy
* Oficiálna stránka Panamerickej federácie pozemného hokeja /
* Oficiálna stránka Panamerickej športovej organizácie  /

## Zdroje
* Panamerické hry na oficiálnej stránke PAHF  
* Pozemný hokej na Panamerických hrách na stránke todor66.com 
* Pozemný hokej na Panamerických hrách na stránke the-sports.org
Fintas

**Fintas** (*Fintas*) je v gréckej mytológii syn a nástupca messénskeho kráľa Sybota.

Antický autor Pausanias zaznamenal, že sa za vlády messénskeho kráľa Finta odohrala udalosť, ktorá bola neskôr jednou z príčin vypuknutia vojenského konfliktu medzi Spartou a Messéniou, tzv. prvej messénskej vojny. Pausanias uvádza, že jedného dňa na sviatok bohyne Artemidy, ktorý Sparťania i Messénčania každoročne oslavovali pri jej chráme na hranici oboch kráľovstiev, Messénčania zavraždili spartského kráľa Télekla, ktorý im chcel zabrániť únosu spartských panien. Unesené a znásilnené panny údajne neskôr spáchali samovraždu.

Podľa Messénčanov sa však táto udalosť odohrala inak. Mladí Sparťania preoblečení za dievčatá sa v noci s ukrytými dýkami pokúsili zavraždiť messénskych šľachticov. Messénčania sa bránili a pri tomto incidente bol zabitý aj spartský kráľ Téleklos. Messénsky kráľ Fintas sa ešte vojne vyhol, ale po ďalšom podobnom incidente, ktorý sa udial za vlády jeho následníkov, synov  Antiocha a Androkla, už musela Messénia čeliť útoku Sparty.

## Referencie

Kategória:Postavy gréckej mytológie
Kategória:Vládcovia Messénie
Zvukový inžinier

[right|thumb|Zvukový inžinier [Roger Nichols pri nahrávacej konzole.]]
**Zvukový inžinier** je osoba, ktorá vykonáva nahrávanie, úpravu alebo sprostredkovanie zvuku (napríklad hudby). Zvukový inžinier sa v nahrávacom štúdiu stará o nahrávanie hudby, a mnoho z nich kreatívne používa technológie na produkciu zvuku pre filmy, rozhlas, televíziu, hudbu, elektronické výrobky a počítačové hry. Alternatívne môže termín **zvukový inžinier** označovať vedca alebo inžiniera, ktorý vyvíja nové zvukové technológie v odvetví akustického inžinierstva.

## Disciplíny
### Spracovanie zvukového signálu

Zvukoví inžinieri vyvíjajú algoritmus, ktorý dovoľuje elektronickú úpravu zvukových signálov.

### Architektonická akustika

Architektonická akustika je veda a inžinierstvo, ktorej cieľom je dosiahnutie dobrého zvuku vo vnútri miestnosti. Takisto môže byť jej cieľom zachovanie čo najlepšieho zvuku rozprávania na štadiónoch alebo vylepšenie kvality zvuku v divadlách.

### Elektroakustika
Elektroakustika sa zameriava na dizajn slúchadiel, mikrofónov, reproduktorov, systémov na reprodukciu zvuku a nahrávacích technológií. Medzi príklady elektroakustického dizajnu patria prenosné elektronickú zariadenia (mobilné telefóny, prenosné multimediálne prehrávače alebo tablety), zvukové systémy v architektonickej akustike, priestorový zvuk v kinách a car audio.

### Hudobná akustika

Hudobná akustika sa zameriava na prieskum a popísanie vedy o hudbe. Vo zvukovom inžinierstve zahŕňa dizajn elektronických hudobných nástrojov ako sú syntetizátory; ľudský hlas (fyzika a neurofyziológia spevu); počítačovú analýzu zvuku; muzikoterapiu, a vnímanie a poznávanie hudby.

### Psychoakustika

Psychoakustika je vedný odbor, ktorý skúma ako ľudia reagujú na to, čo počujú. Uprostred zvukového inžinierstva sú poslucháči, ktorí na konci rozhodujú, či je dizajn zvuku úspešný.

### Reč

Produkcia, počítačové spracovanie a vnímanie reči je dôležitou súčasťou zvukového inžinierstva. Reč je zrozumiteľne a účinne prenášaná a zároveň pri vysokej kvalite.

## Referencie

## Iné projekty

## Zdroj

Kategória:Zvuk
Kategória:Inžinierstvo
Aquapark Delňa

**Aquapark Delňa** je momentálne (august 2021) jediný krytý mestský akvapark s celoročnou prevádzkou v meste Prešov. Nachádza sa 1,5 km na juhovýchod od sídliska Šváby. S vodnou plochou 1500 m² sa radí medzi najväčšie v regióne.

## Doprava
Areál leží po pravej strane od cesty I/68 v Prešove na Jelšovej ulici. Jeho súčasťou je veľkokapacitné parkovisko. Premávajú sem linky MHD č. 28, 33, 35, 45.
 	
## História
V polovici júna 2009 sa začali práce na stavbe prešovského aquaparku. V prvej etape bol vybudovaný tzv. kúpeľný dom a to na mieste bývaleho parkoviska. V druhej etape boli vybudované bazény, tobogány a vodné atrakcie. V tretej etape bolo dobudované aj kryté parkovisko, zimná záhrada či centrum zdravia. Prvé dve etapy boli dokončené koncom júla 2010, posledná v polovici roku 2012.

## Referencie


## Iné projekty

 	
## Externé odkazy
* Oficiálna stránka Aquaparku Delňa

Kategória:Stavby v Prešove
Kategória:Rekreačné strediská na Slovensku
Kategória:Akvaparky
Delňa (kúpalisko)

**Prírodné kúpalisko Delňa** alebo aj **prírodná vodná nádrž Delňa** sa nachádza približne 5 kilometrov od centra mesta Prešov za sídliskom Šváby. Areál sa rozprestiera na ploche 13 hektárov, pričom vodná plocha má rozmery 250 x 130 metrov (3,25 ha) a hĺbka vody bola v minulosti tri metre.

## Súčasnosť
Areál je otvorený verejnosti bezplatne, no kúpanie je len na vlastnú zodpovednosť.

## Referencie

Kategória:Prešov
Kategória:Rekreačné strediská na Slovensku
Lamborghini Huracán

**Lamborghini Huracán** je športový automobil talianskeho výrobcu Lamborghini. Je priamym nasledovníkom Lamborghini Gallardo, ktorého výroba sa skončila v roku 2013. Prvýkrát naživo bolo Lamborghini Huracán, konkrétne prvý model s označením LP610-4 predstavené na autosalóne v Ženeve, 6. marca 2014. Do sériovej výroby vstúpil ešte v priebehu roka 2014. Meno "Huracán" je podľa tradície automobilky inšpirované španielskym bojovým býkom, podobne ako väčšina ostatných modelov výrobcu.

## Huracán LP610-4
**Lamborghini Huracán LP610 – 4** je prvá základná verzia modelu Huracán. Označenie LP610-4 znamená – Longitudinally Posterior, pozdĺžne uložený (motor), pričom 610 označuje výkon v konských silách a číslica 4 informuje o prítomnosti pohonu oboch náprav 4 × 4. Suchá hmotnosť bez prevádzkových náplní auta je . Výrobca uvádza maximálnu rýchlosť /h, zrýchlenie z 0 na /h za 3,2 sekundy a na /h za 9,9 sekundy. O brzdenie sa starajú karbón-keramické brzdy. Príplatková výbava auta zahŕňa aj systém LDS (Lamborghini Dynamic Steering) –  posilňovač riadenia s variabilným prevodovým pomerom a aktívne pruženie na princípe zmeny viskozity kvapaliny v tlmičoch magnetizáciou. Táto technológia je známa aj pod názvom Magneticride od Audi. Lamborghini nasadzuje LP610-4 ako priameho konkurenta pre Ferrari 458 alebo McLaren MP4-12C.

### Motor a prevodovka
Automobil používa 5,2-litrový desaťvalcový vidlicový motor s atmosférickým plnením. Motor pracuje s kompresným pomerom 12,7:1 a využíva technológiu priameho vstrekovania IPS (Iniezione Diretta Stratificata), taktiež aj viacbodové vstrekovanie (MPI). Výrobca udáva výkon 610 koní (449 kW) pri 8250 otáčkach za minútu a točivý moment 560 Nm pri 6500 otáčkach za minútu, ale viac než 70% točivého momentu má byť dostupných už od 1000 otáčok. Lamborghini uvádza kombinovanú spotrebu na 12,5 litra na , čo zodpovedá emisiám oxidu uhličitého na úrovni 290 g/km.

Výkon na obe nápravy prenáša robotizovaná dvojspojková prevodovka Lamborghini Doppia Frizione (LDF). Ide o upravenú prevodovku, známu z koncernu Volkswagen pod označením DSG. Je to prvýkrát čo Lamborghini použilo vo svojom aute dvojspojkovú prevodovku. Vodič môže zmenu prevodových stupňov ovládať pomocou pádiel pod volantom alebo zvoliť automatický režim.

### Technické údaje

## Referencie

Huracán
Kategória:Superšportové automobily
Kategória:Športové automobily
Kategória:Kupé
Pozemný hokej na Stredoamerických a karibských hrách

náhľad|Štáty zúčastnené na hrách 
**Pozemný hokej na Stredoamerických a karibských hrách** je turnaj v pozemnom hokeji, ktorý sa koná v rámci multišportového podujatia Stredoamerických a karibských hier. Organizuje ho Panamerická federácia pozemného hokeja (PAHF) v spolupráci s Stredoamerickou a karibskou športovou organizáciou (CASCO). Do programu hier bol turnaj oficiálne zaradený na 14. stredoamerických a karibských hrách v roku 1982 v Havane, vtedy len v mužskej kategórii. Hokejový turnaj sa odvtedy koná na hrách pravidelne. Ženy mali premiéru na 15. stredoamerických a karibských hrách v roku 1986 v dominikánskom Santiago de los Caballeros. V mužskej kategórii dominuje družstvo ; v ženskej kategórii je to  a .

Tento turnaj slúži zároveň ako kvalifikácia stredoamerických a karibských družstiev na hokejový turnaj Panamerických hier.

## Turnaj mužov
### Zoznam

 Samotné hry sa konali v San Salvadore, ale kvôli nedostatočne kvalitnej športovej infraštruktúre boli presunuté do Santo Dominga. Okrem pozemného hokeja sa v Santo Domingu konali aj turnaje v taekwonde, jazdectve, kanoistike, športovej streľbe a raketbale.

### Medailová bilancia družstiev

### Účasti družstiev na Stredoamerických a karibských hrách
(do 2023)

## Turnaj žien
### Zoznam

### Medailová bilancia družstiev

### Účasti družstiev na Stredoamerických a karibských hrách
(do 2023)

## Referencie

## Externé odkazy
* Oficiálna stránka Panamerickej federácie pozemného hokeja /
* Oficiálna stránka Stredoamerickej a karibskej športovej organizácie  /

## Zdroje
* Stredoamerické a karibské hry na stránke Panamerickej federácie pozemného hokeja  
* Pozemný hokej na Stredoamerických a karibských hrách na stránke todor66.com
Death ’n’ roll

**Death ’n’ roll** (spojenie z ''death'' metal a rock ''’n’ roll'') je subžáner death metalu, ktorý obsahuje prvky inšpirované hard rockom. Obsahuje typické efekty death metalu ako growlingové vokály a skreslené podladené gitarové riffy s prvkami hard rocku a heavy metalu zo 70. rokov. Medzi významných interpretov patria skupiny Entombed, Gorefest a The Cumshots.

## Referencie

## Zdroj

Kategória:Death metal
Kategória:Heavymetalové hudobné žánre
Kategória:Rockové hudobné žánre
Kategória:Extrémny metal
Androkles

**Androkles** alebo **Androklés** (*Androkles*/iný prepis: *Androklés*) môže byť:
* messénsky kráľ v 8. stor. pred Kr., pozri Androkles (syn Finta)
* syn Aiola a Kyany, pozri Androkles (mytológia)
Excision

**Jeff Abel** (* 1986), viac známy ako **Excision**, je kanadský dubstepový producent a DJ z mesta Kelowna v Britskej Kolumbii.

Excision často spolupracuje s kanadskými dubstepovými producentmi Datsikom a Downlinkom. Spoločne s Downlinkom založil vydavateľstvo Rottun Recordings.

Od januára 2014 začal Excision turné po Severnej Amerike s podporou Dirtyphonics a III Gates. Približne v tomto čase priniesol 150 000 wattový basový systém od PK Sound.

## Diskografia

### Albumy

### Single a EP
* „No Escape“ (Rottun Recording – 19. október 2007)
* „Do It Now“ (s Noiz) (Rottun Recordings – 15. august 2008)
* „Wasted“ / „Serious Business“ (Rag & Bone – 19. január 2009)
* *Boom EP* (s Datsikom & Flux Pavilion) (Rottun Recordings – 15. jún 2009)
* „Yin Yang“ / „Obvious“ (Excision & DZ / Excision) (EX7 – 10. august 2009)
* „Swagga“ / „Invaders“ (s Datsikom) (EX7 – 28. september 2009)
* *Hypothermic* (Excision vs. The SubDivision) (Paradise Lost – 2. november 2009)
* „Know You“ (Rottun Recordings – 23. november 2009)
* „Get To The Point“ / „One“ (s Liquid Stranger) (Rottun Recordings – 11. január 2010)
* „Aliens“ / „Too Late“ (Excision & Endophyte / Excision) (Dubline – 22. február 2010)
* „Subsonic“ / „Force“ (Excision / Excision & Noiz) (EX7 – 19. apríl 2010)
* „Heavy Artillery“ / „Reploid“ (s Downlinkom featuring Messinian / s Downlinkom) (EX7 – 15. november 2010)
* „Rude Symphony“ / „Darkness“ (so Subvert) (Rottun Recordings – 14. marec 2011)
* *Existence EP* (s Downlinkom) (Rottun Recordings – 25. máj 2011)
* „Crowd Control“ (s Downlinkom) (Rottun Recordings – 14. november 2011)
* „Before The Sun“ (s Downlinkom & Ajapai) (Rottun Recordings – 10. december 2011)
* „Brutal“ (Rottun Recordings – 5. marec 2012)
* „Headbanga“ (s Downlinkom) (Rottun Recordings – 2. apríl 2012)
* „Vindicate“ (s Datsikom) (Firepower Records – 8. január 2013)
* „Get Stupid“ (so Space Laces) (Destroid Music – 25. november 2013)
* „Rock You“ (s Downlinkom) (21. január 2014)

## Referencie

## Externé odkazy
* Oficiálna webstránka
* Excision Diskografia na Discogs

## Zdroj

Kategória:Kanadskí elektronickí hudobníci
Kategória:Kanadskí dídžeji
Kategória:Dubstepoví hudobníci
Kategória:Breakbeatoví hudobníci
Kategória:Drum and bassoví hudobníci
Kategória:Remixéri
Kategória:Pseudonymy
Pedikúra

náhľad|Pedikúra
**Pedikúra** je profesionálne ošetrenie nôh alebo všeobecná starostlivosť o nohy. Pedikúra zahrňuje masáž nôh, lakovanie nechtov, zábaly, kúpele, strihanie a brúsenie nechtov. Ďalej tiež vyrezávanie kurích očí a ošetrenie zarastených nechtov. Pri pedikúre sa používajú pedikérske kliešte, lacron, rúčka na čepielky č. 19, 20, 21, 24, kovový pilník alebo brúska, brúsne kotúče.

Delí sa na:
* mokrú
* suchú
* kombinovanú

V pedikúre je dovolené: 
* zrezávať suchú kožu 
* zrezávať popraskanú kožu bez známok zápalu
* vyrezávať kurie oká
* vyrezávať otlaky

V pedikúre je zakázané:
* zrezávať bradavice
* zrezávať popraskanú kožu so známkami zápalu
* zrezávať nekrotickú kožu
* zrezávať pokožku s prejavmi mykotického ochorenia

## Pozri aj
*manikúra

## Iné projekty

Kategória:Zdravie
Soft Cell

**Soft Cell** je anglická synthpopová dvojica, ktorá sa stala populárnou začiatkom 80. rokov. Jej členmi sú vokalista Marc Almond a inštrumentalista David Ball. Dvojica sa stala známou pre svoj hit „Tainted Love“ a tiež pre debutový album *[[Non-Stop Erotic Cabaret]]* z roku 1981.

Ich skladby boli použité mnohými interpretmi v podobe coververzií. Medzi týchto interpretov patria Nine Inch Nails, David Gray, Nouvelle Vague, Marilyn Manson a A-ha. Ich skladba „Memorabilia“ získala uznanie a skupina sa vďaka nej stala priekopníkom synthpopom ovplyvneného techna. Celosvetovo predala skupina Soft Cell 10 miliónov nahrávok.

## Diskografia

* *[[Non-Stop Erotic Cabaret]]* (1981)
* *[[Non-Stop Ecstatic Dancing]]* (1982)
* *[[The Art of Falling Apart]]* (1983)
* *[[This Last Night in Sodom]]* (1984)
* *[[Cruelty Without Beauty]]* (2002)

## Referencie

## Zdroj

Kategória:Hudobné skupiny z 1980
Kategória:Synthpopové hudobné skupiny
Kategória:Britské new wave hudobné skupiny
Kategória:Dvojice v hudbe
Kategória:Post-punk
Leningrad Cowboys

**Leningrad Cowboys** je fínska rocková skupina, známa humorne tvorenými rock and rollovými coververziami populárnych skladieb, prehnanými štýlmi vlasov, dlhými, špicatými topánkami, pričom často tiež spolupracuje s ruskou vojenskou skupinou Alexandrovov súbor piesní a tancov.

## Členovia
;Súčasní:
*Ville Tuomi : Hlavné vokály (2011–)
*Sakke Järvenpää : Vokály (1986–)
*Varre Vartiainen : Gitara (2003–)
*Pauli Hauta-aho : Gitara (2011–)
*Timo Tolonen : Basová gitara (2003–)
*Sami Järvinen : Bicie (2011–)
*Okke Komulainen : Klávesy, akordeón (2011–)
*Tume Uusitalo : Vokály, gitara (2003–)
*Pemo Ojala : Trúbka, Mitten (1993–)
*Pope Puolitaival : Saxofón (2003–)
*Jay Kortehisto : Trombón (2003–)
*Anna Sainila : Tanečníčka, vokály (2011–)
*Hanna Moisala : Tanečníčka, vokály (2011–)

;Bývalí:
*Mato Valtonen : Vokály (1986–1997)
*Nicky Tesco : Vokály (1986–1989)
*Silu Seppälä : Basová gitara (1989–2000)
*Mauri Sumén : Klávesy, akordeón (1989–2006)
*Puka Oinonen : Gitara (1989)
*Pimme Korhonen : Bicie (1989)
*Sakari Kuosmanen : Vokály (1989)
*Pekka Virtanen : Gitara (1989)
*Ben Granfelt : Gitara (1992–1996)
*Esa Niiva : Saxofón (1994–1996)
*Teijo "Twist Twist" Erkinharju : Bicie (1994–2000))
*Vesa Kääpä : Gitara (1996–2000)
*Mari Hatakka : Go-Go, vokály (1996–2000)
*Tiina Isohanni : Go-Go, vokály (1996–2000)
*Jore Marjaranta : Hlavný spev (1989-1996)
*Tatu Kemppaninen : Gitara (1997)
*Veeti Kallio : Vokály (1997)
*Tipe Johnson : Vokály (1998–2010)
*Ykä Putkinen : Gitara (2000)
*Antti Snellman : Saxofón (2000)
*Marzi Nyman : Gitara, Vokály (2003–2006)
*Juuso Hannukainen : Perkusie (2003)
*Sami Järvenpää : Vokály (2003)
*Petri Puolitaival : Tenor saxofón, vokály (2006)

## Diskografia

**[[1917–1987]]* (1988)
**[[Leningrad Cowboys Go America]]* (1989)
**[[We Cum From Brooklyn]]* (1992)
**[[Happy Together]]* (1994)
**[[Go Space]]* (1996)
**[[Mongolian Barbeque]]* (1997)
**[[Terzo Mondo]]* (2000)
**[[Zombies Paradise]]* (2006)
**[[Buena Vodka Social Club]]* (2011)

## Referencie

## Iné projekty

## Externé odkazy
*Oficiálna webstránka
*

## Zdroj

Kategória:Hudobné skupiny z 1986
Kategória:Fínske heavymetalové hudobné skupiny
Kategória:Fínske rockové hudobné skupiny
Antiochos

**Antiochos** (*Antiochos*, ) môže byť:
* v ríši Seleukovcov:
** vládca v rokoch 281 – 261 pred Kr., pozri Antiochos I. Sótér
** vládca v rokoch 261 – 246 pred Kr., pozri Antiochos II.
** vládca v rokoch 222 – 187 pred Kr., pozri Antiochos III.
** vládca v rokoch 221 – 193 pred Kr., pozri Antiochos (syn Antiocha III.)
** vládca v rokoch 175 – 164 pred Kr., pozri Antiochos IV.
** najstarší syn Seleuka IV., pozri Antiochos (syn Seleuka IV.)
** vládca v rokoch 164 – 162 pred Kr., pozri Antiochos V.
** vládca v rokoch 144 – 142 pred Kr., pozri Antiochos VI.
** vládca v rokoch 138 – 129 pred Kr., pozri Antiochos VII.
** vládca v rokoch 125 – 96 pred Kr., pozri Antiochos VIII.
** vládca v rokoch 116 – 96 pred Kr., pozri Antiochos IX.
** vládca v rokoch 95 – 83 pred Kr., pozri Antiochos X.
** vládca v rokoch 95 – 92 pred Kr., pozri Antiochos XI.
** vládca v rokoch 87 – 84 pred Kr., pozri Antiochos XII.
** vládca v rokoch 69 – 64 pred Kr., pozri Antiochos XIII.
** mladší syn Antiocha II., pozri Antiochos Hierax
* v kráľovstve Kommagéna:
** vládca v rokoch 69 – 36 pred Kr., pozri Antiochos I. (kráľ Kommagény)
** vládca v 1. stor. pred Kr., pozri Antiochos II. (kráľ Kommagény)
** vládca od roku 12 pred Kr. do roku 17, pozri Antiochos III. (kráľ Kommagény)
** vládca od roku 38 do roku 72, pozri Antiochos IV. (kráľ Kommagény)
* v gréckej mytológii:
** syn Pterelaa z Tafu, pozri Antiochos (syn Pterelaa) 
** syn Herakla a Médy, pozri Antiochos (syn Herakla)
** syn egyptského kráľa Aigypta, pozri Antiochos (syn Aigypta) 
** jeden z ôsmich synov Mela, pozri Antiochos (syn Mela) 
* postava staroveku:
** messénsky kráľ v 8. stor. pred Kr., pozri Antiochos (syn Finta)
** vodca Tesálskej únie v 2. polovici 6. stor. pred Kr., pozri Antiochos (syn Echekratida)
** grécky historik v 5. stor. pred Kr., pozri Antiochos zo Syrakúz
** otec Seleuka I., pozri Antiochos (otec Seleuka I.)
** kormidelník aténskej floty v 5. stor. pred Kr., padol v bitke pri Notiu, pozri Antiochos (kormidelník)
** olympijský víťaz v roku 400 pred Kr., pozri Antiochos z Leprea
** grécky filozof v 1. stor. pred Kr., pozri Antiochos z Askalónu
** grécky sochár v 1. stor. pred Kr., pozri Antiochos (syn Démétria)
** grécky sochár v 1. stor. pred Kr., pozri Antiochos (sochár)
** grécky filozof v 2. storočí, pozri Antiochos z Atén
** skeptický filozof v 2. storočí, pozri Antiochos z Laodikeje
** kresťanský mních a spisovateľ v 7. storočí, pozri Antiochos Palestínsky
Peter L. Berger

**Peter Ludwig Berger** (* 17. marec 1929, Viedeň, Rakúsko – † 27. jún 2017, Brookline, Massachusetts, USA ) bol americký sociológ rakúskeho pôvodu. Zaoberal sa sociológiou poznania (sociology of knowledge), sociológiou náboženstva (sociology of religion) a štúdiom modernity. 

## Referencie

## Zdroj
* 

Kategória:Sociológovia USA
Kategória:Osobnosti z Viedne
Kategória:Osobnosti USA rakúskeho pôvodu
Hádzaná na Juhoamerických hrách 2014

**Hádzaná na Juhoamerických hrách 2014** bol hádzanársky turnaj v rámci multišportového podujatia Juhoamerických hier 2014. Konal sa vo Viña del Mar, v Čile od 7. do 16. marca 2014, za účasti 7 mužských a 5 ženských tímov. Hádzanársky turnaj sa na hrách organizuje od roku 2002 a toto bolo jeho 4. vydanie. Zápasy sa hrali v aréne Gimnasio Polideportivo de la ciudad de Viña del Mar, teda na rozdiel od väčšiny športov nie v Santiagu. V obidvoch kategóriách zvíťazili bez prehry reprezentácie Brazílie.

Tento turnaj bol zároveň kvalifikáciou na hádzanársky turnaj Panamerických hier 2015, ktoré sa uskutočnia v Toronte. Kvalifikovali sa naň 3 najlepšie družstvá z oboch kategórií a štvrté družstvo postúpilo do trojtímovej baráže.

## Účastníci

;Muži

Číslo v zátvorke udáva umiestnenie v neoficiálnom medzinárodnom rebríčku k júnu 2013.

;Ženy

Číslo v zátvorke udáva umiestnenie v neoficiálnom medzinárodnom rebríčku k júnu 2013.

## Výsledky
### Muži
#### Základné skupiny
##### Skupina A

##### Skupina B

### 2. fáza
#### Skupina o 5.7. miesto

#### Play-off
##### Semifinále

##### Stretnutie o 3. miesto

##### Finále

----

### Ženy

Play-off sa nehralo.

## Konečné poradie

;Muži

;Ženy

## Referencie

## Externé odkazy
* Hádzaná na stránke Juhoamerických hier 2014  
* Hádzaná na štatistickej stránke Juhoamerických hier 2014  
* Juhoamerické hry 2014 na stránke Juhoamerickej hádzanárskej konfederácie  
* Juhoamerické hry 2014 na stránke mundohandball.com  
* Juhoamerické hry 2014 na stránke Panamerickej hádzanárskej federácie /

Kategória:Hádzaná v 2014
Kategória:Hádzaná na Juhoamerických hrách
Kategória:Juhoamerické hry 2014
Kľučka (dvere)

náhľad|Kľučka dverí v dekoratívnom prevedení
náhľad|Kľučka dverí v podobe otočného gombíka
**Kľučka** je mechanické zariadenie slúžiace na zatváranie a otváranie dverí, okien a iných zaklápacích mechanizmov. 

História kľučiek je dlhá a patent na tento predmet spadá do roku 1878, keď si  Osbourn Dorsey nechal patentovať vylepšenie zariadenia na zatváranie dverí.  Avšak kľučky sa používali už storočie pred samotným patentom.

Mechanizmus kľučiek je rôzny a vyrábajú sa v rôznych tvaroch a prevedeniach. Keďže prevedení a štýlov kľučiek je obrovské množstvo, ťažko sa všeobecne popisuje vzhľad klasickej kľučky. V Európe sú bežnejšie kľučky s klasickou rúčkou, s ktorou sa ľahšie narába. Na druhej strane v Amerike sú bežnejšie na dverách kľučky v podobe otočného gombíka.

## Referencie

## Iné projekty
Tower defense

náhľad|350px|Príklad Tower defense hry: Defenders of Ardania
**Tower defense** alebo **Tower defence** doslovne (obrana veže) je podžáner real-time strategy počítačových hier.

Princíp hry spočíva v budovaní a vylepšovaní obranných veží na mape, budovanie rôznych typov obrán, ktoré potom bránia pred útokmi jedného, alebo viacerých nepriateľov vežu, budovu a podobne. Tento štýl hry využíva sekvencie útokov s určitým časovým odstupom na vybudovanie novej alebo vylepšenie pôvodnej obrany (za zneškodnenie každého nepriateľa obdrží hráč sumu peňazí, za ktorú to môže uskutočniť). Vo väčšine hier sa nachádzajú misie, v ktorých hráč musí brániť vežu pred hlavným nepriateľom, tzv. šéfom (ang. boss). Samotné misie a ich etapy postupne naberajú na obtiažnosti a je potrebné obranné mechanizmy meniť a vylepšovať a voliť správny systém hrania.

## Iné projekty

Kategória:Žánre počítačových hier
Zoznam kráľov Messénie

náhľad|Messénia
Staroveká Messénia bola krajina na juhozápade Peloponézu, severne od nej sa nachádzala Arkádia a Élis a východne Lakónia. V mykénskom období bola husto osídlená. Hlavným mestom krajiny bol Pylos. Podľa gréckych mýtov pomenovanie krajiny bolo odvodené od mena manželky prvého messénskeho kráľa Polykaóna.

*Nasledujúci zoznam uvádza mená mýtických kráľov Messénie, vládnucich v mestách Andania alebo Pylos.*

*Messénia sa približne na konci 12. stor. pred Kr. rozdelila na tri kráľovstvá. Tabuľka uvádza mená kráľov jednotlivých kráľovstiev a ich následníkov.*

*Melanthos, syn Andropompa, kráľ v messénskom Pyle po útoku [[Dóri|Dórov]] na [[Peloponéz (polostrov)|Peloponéz]] utiekol do [[Atény|Atén]].*

Keď Dóri vedení Heraklovcami porazili na Peloponéze aj posledného mykénskeho vládcu Tisamena, krajinu si rozdelili žrebom. Synom Aristodéma, Eurysthenovi a Proklovi pridelili Lakóniu, Temenos sa stal vládcom v Argu, kde predtým vládol Tisamenos a Kresfontes sa stal kráľom Messénie.

[náhľad|Aristomena oslobodzujú zo zajatia, autor:[Franz Caucig (1755–1828)]]
*Nasledujúca tabuľka uvádza mená kráľov Messénie z rodu Heraklovcov*

Na konci 8. storočia napadli Messéniu Sparťania. Táto tzv. prvá messénska vojna trvala dvadsať rokov. Posledné zúfalé boje proti Sparťanom viedol so svojim ľudom messénsky kráľ Aristodémos, ktorý sa nakoniec musel stiahnuť do pevnosti Ithomé. Nešťastný kráľ na radu veštcov obetoval aj svoju dcéru a keď ani to nepomohlo, spáchal nad jej hrobom samovraždu. Ľud Messénie upadol potom do otroctva.

Okolo roku 645 pred Kr. vznikla z povstania zotročených druhá messénska vojna, trvala 17 rokov,  Messénčanov viedol kráľ Aristomenes. Sparťania po ťažkých bojoch zvíťazili a Aristomenos s hŕstkou verných ušiel z obkľúčenia a neskôr zomrel ako emigrant na Rode. Tretia messénska vojna vypukla v roku 464 pred Kr., trvala desať rokov a skončila sa opäť víťazstvom Sparťanov. Messénčanom priniesol slobodu až tébsky vojvodca Epameinóndas v roku 370 pred Kr. a založil im hlavné mesto Messénu.  

## Referencie a bibliografia

Messénia
Kategória:Grécka mytológia
Basketbal na Juhoamerických hrách 2014

**Basketbal na Juhoamerických hrách 2014** bol basketbalový turnaj v rámci multišportového podujatia Juhoamerických hier 2014. Konal sa v Santiagu, v Čile od 11. do 16. marca 2014, za účasti 5 mužských a 6 ženských tímov. Pôvodne sa na turnaji malo predstaviť aj družstvo mužov . Basketbalový turnaj sa na hrách organizuje od roku 1978 a toto bolo jeho 4. vydanie. Zápasy sa hrali v aréne Centro de Entrenamiento Olímpico II. V oboch kategóriách zvíťazili bez prehry reprezentácie Argentíny.

## Účastníci

;Muži

Číslo v zátvorke udáva umiestnenie v medzinárodnom rebríčku FIBA v roku 2013.

;Ženy

Číslo v zátvorke udáva umiestnenie v medzinárodnom rebríčku FIBA v roku 2013.

## Výsledky
### Muži
#### Základná skupina

#### Play off
##### Stretnutie o 3. miesto

##### Finále

----

### Ženy
#### Základná skupina

#### Play off
##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Basketbal na stránke Juhoamerických hier 2014  
* Basketbalový turnaj na štatistickej stránke Juhoamerických hier 2014  
* Mužský  a ženský turnaj Juhoamerických hier 2014 na stránke Americkej basketbalovej federácie  
* Juhoamerické hry 2014 na stránke latinbasket.com 

Kategória:Basketbal v 2014
Kategória:Basketbal na Juhoamerických hrách
Kategória:Juhoamerické hry 2014
Aristodémos (syn Aristomacha)

náhľad|300px|''Útok Heraklovcov na Peloponéz''
**Aristodémos** alebo **Aristodemos** (*Aristodémos*) je v gréckej mytológii syn Heraklovca Aristomacha.

Približne osemdesiat rokov po trójskej vojne viedli bratia Aristodéma, Kresfontes a Temenos piaty a tentokrát už víťazný útok Dórov na mykénsky Peloponéz. Podľa gréckych mýtov, hrdina Herakles zanechal potomkov v Lakónii, Argolide, Boiótii a inde. Niektorí dosiahli vo svojich rodných mestách vládu, iní museli pred legitimnými synmi vládcov utiecť a neskôr sa neúspešní uchádzači o trón, vyhnaní vládcovia, alebo ich potomkovia spojili s Dórmi, aby s ich pomocou získali stratené tróny.

Aristodemos zomrel po zásahu bleskom ešte pred predchádzajúcou neúspešnou vojenskou výpravou. Táto výprava Dórov bola však už od začiatku odsúdená na neúspech, lebo ich boh Apolón trestal za to, že Heraklovec Hippotes zabil veštca z Arkádie, ktorého omylom považoval za zveda nepriateľov. Dórsku flotilu, ktorá vyplávala z Naupaktu Apolón zničil morskou búrkou a ostatné vojsko potrestal hladomorom. Aby si Heraklovci boha uzmierili, odišli si po radu, ako to urobiť, do veštiarne v Delfách. Delfská Pýtia im potom odporučila, aby vinníka poslali do desaťročného vyhnanstva a zvolili si za vodcu trojokého. Heraklovci si nechali poradiť, Hippota poslali do vyhnanstva a keď potom Temenos stretol muža na oslovi, čo mal len jedno oko ihneď pochopil, že veštba sa vzťahuje na neho. Tým mužom bol Oxylos, ktorý bol tiež Heraklovým potomkom a pôvodne vládol v Aitólii, ale stadiaľ musel do vyhnanstva, lebo nešťastnou náhodou na hrách v Tébach zabil hodeným diskom svojho brata. Boh Apolón Heraklovcom potom odpustil a ich následná morská výprava z Naupaktu a vylodenie vojska na Peloponéze bolo už úspešné.

Dóri vedení Heraklovcami potom viedli na pevnine s mykénskymi vládcami neľahké boje. Keď na Peloponéze porazili aj posledného mykénskeho vládcu Tisamena, krajinu si rozdelili žrebom. Keďže Aristodéma zabil blesk, Lakónia so svojim kráľovským sídlom v Sparte bola pridelená jeho synom Eurysthenovi a Proklovi, Temenos sa stal vládcom v Argu, kde predtým vládol Tisamenos a Kresfontes sa stal kráľom Messénie.

## Referencie a bibliografia

Kategória:Postavy gréckej mytológie
Casio

náhľad|Kalkulačka Casio fx-180P (1980-1988)
**Casio Computer Company, Limited** ( *Kashio Keisanki Kabushiki-gaisha*) je japonský výrobca elektroniky so sídlom v Šibuji v Tokiu. Vyrába kalkulačky, mobilné telefóny, fotoaparáty, hudobné nástroje a hodinky. Spoločnosť bola založená v roku 1946. V roku 1957 vyrobila prvú kompaktnú elektronickú kalkulačku na svete.

## Referencie

## Iné projekty

## Externé odkazy
* Oficiálna webstránka
* Casio Calculator Collector

## Zdroj

Kategória:Podniky v Japonsku
Kategória:Organizácie založené v 1957
Kategória:Elektronické podniky
Kategória:Výrobcovia hudobných nástrojov
Kategória:Fotografické podniky
Jill Officerová

**Jill Officerová** (; * 2. jún 1975, Winnipeg, Kanada) je kanadská hráčka curlingu, kanadská juniorská šampiónka z roku 1994, majsterka sveta z roku 2008 a zlatá olympijská medailistka na ZOH 2014 v tíme Jennifer Jonesovej. Officerová študovala žurnalistiku na Red River College, je členkou St. Vital Curling Club a Kanadského národného curlingového družstva žien.

## Externé odkazy
*Olympijský profil 

## Zdroj

Kategória:Kanadskí hráči curlingu
Kategória:Kanadskí olympijskí víťazi
Kategória:Osobnosti z Winnipegu
Volejbal na Juhoamerických hrách 2014

**Volejbal na Juhoamerických hrách 2014** bol volejbalový turnaj v rámci multišportového podujatia Juhoamerických hier 2014. Konal sa v Santiagu, v Čile od 8. do 17. marca 2014, za účasti 5 mužských a 6 ženských tímov. Volejbalový turnaj sa na hrách organizuje od roku 1978 a toto bolo jeho 4. vydanie. Všetky zápasy sa hraly v aréne Gimnasio Polideportivo de Ñuñoa. V oboch kategóriách zvíťazili reprezentácie Argentíny.

## Účastníci

;Muži

Číslo v zátvorke udáva umiestnenie v medzinárodnom rebríčku FIVB k januáru 2014.

;Ženy

Číslo udáva umiestnenie v medzinárodnom rebríčku FIVB k januáru 2014.

## Výsledky
### Muži


### Ženy


## Konečné poradie

;Muži

;Ženy

## Referencie

## Externé odkazy
* Volejbal na stránke Juhoamerických hier 2014  
* Volejbal na štatistickej stránke Juhoamerických hier 2014  
* Oficiálna stránka Juhoamerickej volejbalovej konfederácie 
* Juhoamerické hry 2014 na stránke Argentínskej volejbalovej federácie  

Kategória:Volejbal v 2014
Kategória:Volejbal na Juhoamerických hrách
Kategória:Juhoamerické hry 2014
Futsal na Juhoamerických hrách 2014

**Futsal na Juhoamerických hrách 2014** bol futsalový turnaj v rámci multišportového podujatia Juhoamerických hier 2014. Konal sa v Santiagu, v Čile od 13. do 17. marca 2014, za účasti 6 mužských tímov. Pôvodne sa mali na turnaji predstaviť aj družstvá  a , ale odstúpili. Futsalový turnaj pod správou FIFA sa na hrách organizuje od roku 2002 a toto volo jeho 4. vydanie. Všetky zápasy sa hrali v aréne Centro Deportivo Chimkowe s kapacitou 4 500 divákov. Štyrtýkrát na turnaji zvíťazila .

## Účastníci

Číslo v zátvorke udáva umiestnenie v medzinárodnom futsalovom rebríčku k marcu 2014.

## Aréna

## Výsledky

## Konečné poradie

## Referencie

## Externé odkazy
* Futsal na stránke Juhoamerických hier 2014  
* Futsalový turnaj na štatistickej stránke Juhoamerických hier 2014  
* Juhoamerické hry 2014 na stránke futsalplanet.com  
* Oficiálna stránka Juhoamerickej futbalovej konfederácie //

Kategória:Futsal v 2014
Kategória:Futsal na Juhoamerických hrách
Kategória:Juhoamerické hry 2014
Peisistratos (syn Peisistrata)

**Peisistratos** (*Peisistratos*) je v gréckej mytológii syn a nástupca messénskeho kráľa Peisistrata.

Podľa antického autora Pausania, jeho otec Peisistratos, syn pylského vládcu Nestora, nevládol už nad celou Messéniou, lebo sa o vládu delil s bratom Antilochom a s Penthilom, vnukom Nélea. Ich potomkovia, medzi nimi Peisistratos vládli potom v Messénii, až kým ich neohrozili Dóri, ktorí napadli mykénsky Peloponéz.

Z Messénie potom odišli, ale Pausanias uvádza, že nevie celkom iste, či aj Peisistratos svoju krajinu opustil. Ostatní však prišli do Atén, kde založili významné aristokratické rodiny Alkménovcov a Paiónovcov.

## Referencie

## Pozri aj
* Zoznam kráľov Messénie

Kategória:Postavy gréckej mytológie
Kategória:Vládcovia Messénie